4. ΑΠΟΦΑΣΙΣ ΥΠΟΥΡΓΟΥ ΕΘΝ.ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.50557 της 25 Μαΐου/3 Ιουν.1975 (ΦΕΚ Β΄ 581) Περί ρυθμίσεως αφορώντων εις τας εξετάσεις και την φοίτησιν των μαθητών του Γυμνασίου Αρρένων Αποδήμων Ελληνοπαίδων. ΄Εχοντες υπ’ όψει: 1.Τας διατάξεις του άρθρου 3 παρ.1 του υπ’ αρθιμ.339/1974 Ν.Δ. «περί ιδρύσεως και λειτουργίας Γυμνασίου Αποδήμων Ελληνοπαίδων μετά Μαθητικής Εστίας» και 2.Την υπ’ αριθ.14/23.5.75 γνωμοδότησιν του Ανωτάτου Εκπαιδευτικού Συμβουλίου εν περιωρισμένη συνθέσει, εν όψει των επικειμένων εξετάσεων και μέχρι οριστικής ρυθμίσεως των θεμάτων των αναφερομένων εις την λειτουργίαν του εν θέματι Γυμνασίου, αποφασίζομεν: Εγκρίνομεν όπως αι εξετάσεις των μαθητών του Γυμνασίου Αρρένων Αποδήμων Ελληνοπαίδων διενεργηθώσιν συμφώνως προς τας κειμένας διατάξεις, αίτινες διέπουν την Μέσην Δημοσίαν Εκπ/σιν, επί τη βάσει της διδαχθείσης ύλης κατά το τρέχον σχολικόν έτος 1974-1975, ήτις συνίσταται εις την διδασκομένην εις τα Δημόσια Γυμνάσια μετά των επιτραπεισών παρεκκλίσεων ως και των εγκριθέντων μαθημάτων εις την Αγγλικήν γλώσσαν. Ωσαύτως εφαρμοσθήσονται αι αυταί διατάξεις της Μ.Ε. αι αναφερόμεναι εις την φοίτησιν. Η παρούσα δημοσιευθήτω δια της Εφημερίδος της Κυβερνήσεως. 